Rođena sam u kraljevskom gradu Šibeniku 1983. godine. Nakon osnovne škole završila sam srednju kemijsku školu, smjer Farmaceutski tehničar, također u Šibeniku. U Splitu sam 2001. godine upisala studij Hrvatskog jezika i književnosti i Engleskog jezika i književnosti. Diplomirala sam na znanstvenom smjeru te sam po zvanju Lektor i prevoditelj za hrvatski i engleski jezik. Na Sveučilištu u Zadru završila sam dopunsko pedagoško-psihološko obrazovanje.

Iskustvo u nastavi hrvatskog i engleskog jezika stekla sam radom na zamjenama u osnovnim i srednjim školama Šibensko-kninske županije. Dvije godine držala sam tečajeve hrvatskog jezika za strance.

Svoje slobodno vrijeme volim provoditi u dobrom društvu, na putovanjima, upoznajući nove ljude i različite kulture. Volim čitati, šetati i kuhati. Ovo je moja prva godina u nastavi hrvatskog jezika u inozemstvu. Veselim se novim kolegicama, novim učenicima i novim izazovima.